पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सभी 60 वार्डों को सैनिटाइज किया जाएगा। इसके लिए महापौर धीरज बाकलीवाल ने अपनी निधि से सीकर मशीन की खरीदी की है। इसके साथ ही सैनिटाइजेशन का काम बुधवार को शुरू कर दिया गया। मौके पर पहुंचकर विधायक अरुण वोरा और महापौर धीरज बाकलीवाल ने इसकी जानकारी ली। पुराना बस स्टैण्ड से इंदिरा मार्केट के आसपास सैनिटाइज किया गया।
टैंकर व पोर्टेबल स्प्रेयर मशीन के साथ ही 25 सीकर मशीन से हजारों लीटर सैनिटाइजर का स्प्रे किया गया। वोरा ने कहा कि वैश्विक महामारी कोरोना ने जनजीवन को बुरी तरह प्रभावित है। इससे बचने के लिए सावधानी एक मात्र उपाय है। इसे देखते हुए सैनिटाइजर मार्च निकाला गया। इस दौरान स्वास्थ्य अधिकारी दुर्गेश गुप्ता, बिरेंद्र ठाकुर, नंदू महोबिया, राजेश शर्मा, गौरव उमरे सहित अन्य मौजूद थे। घर व दुकान के बाहर सैनिटाइजेशन के लिए संपर्क कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn